नौसेना के पोतगाह में हादसा, 4 की मौत  
आंध्र प्रदेश में विशाखापत्तनम नौसेना पोतगाह में जहाज निर्माण केंद्र का द्वार ढह जाने से नौसेना के दो अधिकारियों समेत चार नौसैनिकों की मौत हो गई।
आंध्र प्रदेश में विशाखापत्तनम नौसेना पोतगाह में जहाज निर्माण केंद्र का द्वार ढह जाने से नौसेना के दो अधिकारियों समेत चार नौसैनिकों की मौत हो गई। नौसेना ने बताया कि बुधवार सुबह लगभग 10 बजे द्वार के ढह जाने से दो अधिकारियों समेत चार लोगों की मौत हो गई। इस द्वार से समुद्र से पानी पोतगाह के अंदर ले जाया जाता है।  नौसेना अधिकारियों के मुताबिक, मृतकों की पहचान कमांडर अश्विनी कुमार (47), लेफ्टिनेंट कमांडर रनवीर रंजन (30), मास्टर चीफ मधु बाबू (30) और नाविक राजेश (30) के रूप में हुई है।  इस हादसे की जांच के लिए बोर्ड ऑफ इंक्वायरी का गठन कर दिया गया है। अपुष्ट खबरों के मुताबिक हादसे के वक्त उस स्थल पर 20-25 कर्मचारी काम कर रहे थे।